Maria Karolina Borboi Bi Sizilietakoa

Maria Karolina Borboi Bi Sizilietakoa, Berryko dukesa (Casertako jauregia, Napoli, 1798ko azaroaren 5a – Brunnsee, 1870eko apirilaren 16a) italiar printzesa izan zen.

Frantzisko I.a Bi Sizilietakoaren eta Maria Klementina Austriakoaren alaba izan zen. 1816an Napolin ezkondu zen Karlos Fernando Artoiskoarekin eta lau seme-alaba izan zituzten. Senarra 1820an hil zuten. 1831n, isilpean, italiar noble batekin ezkondu zen.

1830eko Uztaileko Iraultzaren ondoren, erbestera joan zen seme-alabekin, lehenik Bathera eta gero Edinburgora. 1832an Frantzian lehorreratu zen iraultza hasteko eta bere seme Henrike Artoiskoa frantziar tronuan jartzeko. Matxinadak porrot egin zuen eta Maria Karolina kartzelan sartu zuten. Espetxean alaba bat izan zuen eta bere ezkontza sekretua aurkitu zuten. 1833an askatu zuten. Ondoren Italian eta Austrian bizi izan zen.

 Genealogia 

 Kanpo estekak 

Kategoria:Napolitarrak
Kategoria:Borboi etxea
Kategoria:Borboi-Bi Siziliak etxea
Kategoria:Erregeen alabak
Kategoria:Erbesteratuak
Kategoria:Maria Luisa Erreginaren Dama Nobleen Ordenako damak